Свет стаў больш даступным — падарожнічаць лягчэй, а дзякуючы новым тэхналогіям атрымаць інфармацыю можна ў лічаныя секунды. Усё гэта дазваляе знаёміцца з творчым патэнцыялам любой краіны ў небывалых да гэтага маштабах. Многія аўстрыйскія інстытуты і дзеячы мастацтва ўжо маюць вопыт культурнага абмену з Рэспублікай Беларусь, а для іншых беларуская культура з’яўляецца зусім незнаёмай тэрыторыяй. Менавіта таму мы арганізуем аўстрыйскі сезон як праект, што дапаможа пашырыць існуючыя кантакты і атрымаць новыя стымулы да сумеснай дзейнасці.